**LIETUVOS RESPUBLIKOS SVEIKATOS APSAUGOS MINISTRAS**

**ĮSAKYMAS**

**DĖL LIETUVOS RESPUBLIKOS SVEIKATOS APSAUGOS MINISTRO 2017 M. RUGSĖJO 25 D. ĮSAKYMO NR. V-1115 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ PRIEMONĖS NR. 08.1.3-CPVA-V-606 „ONKOLOGINIŲ LIGŲ PREVENCIJOS, ANKSTYVOS DIAGNOSTIKOS IR GYDYMO PASLAUGŲ INFRASTRUKTŪROS TOBULINIMAS“ PROJEKTŲ FINANSAVIMO SĄLYGŲ APRAŠO NR. 1 PATVIRTINIMO“ PAKEITIMO**

2019 m. liepos d. Nr. V-

Vilnius

P a k e i č i u 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ priemonės Nr. 08.1.3-CPVA-V-606 „Onkologinių ligų prevencijos, ankstyvos diagnostikos ir gydymo paslaugų infrastruktūros tobulinimas“ projektų finansavimo sąlygų aprašą Nr. 1, patvirtintą Lietuvos Respublikos sveikatos apsaugos ministro 2017 m. rugsėjo 25 d. įsakymu Nr. V-1115 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ priemonės Nr. 08.1.3-CPVA-V-606 „Onkologinių ligų prevencijos, ankstyvos diagnostikos ir gydymo paslaugų infrastruktūros tobulinimas“ projektų finansavimo sąlygų aprašo Nr. 1 patvirtinimo“:

1. Pakeičiu 7 punktą ir jį išdėstau taip:

„7. Pagal Aprašą projektams įgyvendinti numatoma skirti iki **23 151 322** ~~11 429 172~~ eurų (**dvidešimt trijų milijonų vieno šimto penkiasdešimt vieno tūkstančio trijų šimtų dvidešimt dviejų** ~~vienuolikos milijonų keturių šimtų dvidešimt devynių tūkstančių šimto septyniasdešimt dviejų~~ eurų), iš kurių iki **17 848 520** ~~10 815 230~~ eurų (**septyniolikos milijonų aštuonių šimtų keturiadešimt aštuonių tūkstančių penkių šimtų dvidešimt** ~~dešimties milijonų aštuonių šimtų penkiolikos tūkstančių dviejų šimtų trisdešimt~~ eurų) – Europos regioninės plėtros fondo lėšos, iki **5 302 802** ~~613 942~~ eurų (**penkių milijonų trijų šimtų dviejų tūkstančių aštuonių šimtų dviejų** ~~šešių šimtų trylikos tūkstančių devynių šimtų keturiasdešimt dviejų~~ eurų) – Lietuvos Respublikos valstybės biudžeto lėšos. Priimdama sprendimą dėl projektų finansavimo, Ministerija turi teisę šiame punkte nurodytą sumą padidinti, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama teisėtų pareiškėjų lūkesčių.“

2. Pakeičiu 11 punktą ir jį išdėstau taip:

„11. Pagal Apraše nurodytą remiamą veiklą valstybės projektų sąrašą numatoma sudaryti iki 2019 m. III ~~2017 m. IV~~ ketvirčio pabaigos.“

3. Pakeičiu 12 punktą ir jį išdėstau taip:

„12. Pagal Aprašą galimi pareiškėjai: Lietuvos sveikatos mokslų universiteto ligoninė Kauno klinikos, Nacionalinis vėžio institutas, Viešoji įstaiga Vilniaus universiteto ligoninė Santaros klinikos. ~~Partneriai negalimi.~~ **Pagal Aprašą galimi partneriai tik projekte, kurį įgyvendinus sukuriama branduolinės medicinos tyrimų centro (ciklotrono) infrastruktūra, yra Lietuvos sveikatos mokslų universitetas ir Kauno technologijos universitetas. Pareiškėjas yra tiesiogiai atsakingas už projekto parengimą, įgyvendinimą ir rezultatus, nepriklausomai nuo to, ar pareiškėjas projektą įgyvendina vienas, ar kartu su partneriais. Pareiškėjas su partneriu iki projekto sutarties pasirašymo turi sudaryti sutartį, kurioje nustatytų tarpusavio teises ir pareigas įgyvendinant projektą.**“

4. Pakeičiu 14 punktą ir jį išdėstau taip:

„14. Projektas turi atitikti specialųjį projektų atrankos kriterijų (-us), patvirtintą (-us) Veiksmų programos stebėsenos komiteto 2016 m. rugsėjo 8 d. posėdžio nutarimu Nr. 44P-17.1 (19)**,** ~~ir~~ 2017 m. vasario 2 d. posėdžio nutarimu Nr. 44P-1.1 (23) **ir 2018 m. lapkričio 29 d. posėdžio nutarimu Nr. 44P-5 (35)**: Vėžio kontrolės programos nuostatas ir Vėžio kontrolės programos priemonių plano priemones. Vertinama, ar projektai (veiklos ir pareiškėjai) atitinka specialųjį projektų atrankos kriterijų (-us), t. y. įgyvendina Vėžio kontrolės programos 79.8 papunktyje numatytą veiklos kryptį ir įgyvendina Vėžio kontrolės programos priemonių plano 4.16 papunktyje numatytą priemonę.“

5. Pakeičiu 17 punktą ir jį išdėstau taip:

„17. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto veiklų įgyvendinimo laikotarpis gali būti pratęstas Projektų taisyklių nustatyta tvarka, ne ilgiau kaip iki 2023 m. rugsėjo 1 d. ir nepažeidžiant Projektų taisyklių 213.1 ir 213.5 papunkčiuose nustatytų terminų. **Prireikus pratęsti projekto veiklų įgyvendinimo laikotarpį ilgiau, nei nurodyta šiame punkte, projekto sutarties keitimas turi būti derinamas su ministerija.**“

6. Pakeičiu 20 punktą ir jį išdėstau taip:

„20. Projekto parengtumui taikomi šie reikalavimai **(20.3 ir 20.4 papunkčiuose nurodyti reikalavimai taikomi tik projekto, kurį įgyvendinus sukuriama branduolinės medicinos tyrimų centro (ciklotrono) infrastruktūra, parengtumui)**:

20.1. Jei projekte numatoma vykdyti statybos darbus, įgyvendinančiajai institucijai pateikdamas paraišką pareiškėjas turi turėti Statybos techninio reglamento STR 1.04.04:2017 „Statinio projektavimas, projekto ekspertizė“, patvirtinto Lietuvos Respublikos aplinkos ministro 2016 m. lapkričio 7 d. įsakymu Nr. D1-738 „Dėl Statybos techninio reglamento STR 1.04.04:2017 „Statinio projektavimas, projekto ekspertizė“ patvirtinimo“ (toliau – STR 1.04.04:2017 „Statinio projektavimas, projekto ekspertizė“), nustatyta tvarka parengtą ir patvirtintą statybos projektą arba statinio projektavimo užduotį, jei statybos projektas dar nėra patvirtintas. Jei projekte statybos darbų vykdyti nenumatoma arba numatytiems statybos darbams rengti statybos projekto neprivaloma, šis reikalavimas netaikomas.

20.2. Iki paraiškos pateikimo įgyvendinančiajai institucijai turi būti parengti ir su įgyvendinančiąja institucija iš anksto suderinti sveikatos apsaugos ministro įsakymu patvirtintame Priemonės valstybės projektų sąraše nurodytų pirkimų dokumentai.

**20.3. Išduotos prisijungimo sąlygos bei specialieji reikalavimai (tuo atveju, kai statinio projektas nėra parengtas); patvirtintas statinio projektas ir išduotas statybą leidžiantis dokumentas (jei statinio projektas yra parengtas).**

**20.4. Jei, vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu, privaloma atlikti poveikio aplinkai vertinimą, pareiškėjas turi būti parengęs Poveikio aplinkai vertinimo ataskaitą ir turėti atsakingos institucijos sprendimą ar atrankos išvadą; turi būti atliktas „Natura 2000“ teritorijų reikšmingumo nustatymas.**“

7. Papildau 201 punktu:

„**201.** **Paraiškos pateikimo dieną nepateikus 20 punkte nurodytų projekto parengtumui būtinų dokumentų, paraiška atmetama neprašant pareiškėjo pateikti papildomų duomenų, papildyti ar patikslinti paraiškoje pateiktos informacijos.**“

8. Pakeičiu 29 punktą ir jį išdėstau taip:

„29. Pagal Aprašą tinkamų arba netinkamų finansuoti išlaidų kategorijos yra šios:

|  |  |  |
| --- | --- | --- |
| Išlaidų kategorijos Nr. | Išlaidų kategorijos pavadinimas | Reikalavimai ir paaiškinimai |
| 1. | Žemė | Netinkama finansuoti. |
| 2. | Nekilnojamasis turtas | Netinkama finansuoti. |
| 3. | Statyba, rekonstravimas, remontas ir kiti darbai | Tinkamomis finansuoti laikomos išlaidos, atitinkančios Rekomendacijų dėl projektų išlaidų atitikties 1 lentelės „Projekto biudžeto išlaidų kategorijų aprašas“ šios kategorijos nuostatas.Projekto išlaidos pagal fiksuotąją normą apmokamos vadovaujantis Aprašo **31** ~~32~~ punktu. |
| 4. | Įranga, įrenginiai ir kitas turtas | Tinkamomis finansuoti laikomos išlaidos, atitinkančios Rekomendacijų dėl išlaidų atitikties 1 lentelės „Projekto biudžeto išlaidų kategorijų aprašas“ šios kategorijos nuostatas, išskyrus šiuos ribojimus:1. išlaidos, skirtos vienkartinėms medicinos priemonėms įsigyti, yra netinkamos finansuoti; 2. transporto priemonių įsigijimo išlaidos yra netinkamos finansuoti~~;~~**.**~~3. baldų įsigijimo išlaidos yra netinkamos finansuoti.~~ |
| 5. | Projekto vykdymas | Tinkamomis finansuoti laikomos investicijų projekto parengimo išlaidos, jei vadovaujantis Aprašo 35.2 papunkčiu jį rengti privaloma. Investicijų projekto parengimo kaina negali viršyti 4 000 eurų.Projekto išlaidos pagal fiksuotąją normą apmokamos vadovaujantis Aprašo **31** ~~32~~ punktu. |
| 6. | Informavimas apie projektą  | Tinkamomis finansuoti laikomos tik privalomos informavimo apie projektą priemonės pagal Projektų taisyklių 450.1 – 450.6 papunkčius.Projekto išlaidos pagal fiksuotąją normą apmokamos vadovaujantis Aprašo **31** ~~32~~ punktu. |
| 7. | Netiesioginės išlaidos ir kitos išlaidos pagal fiksuotąją projekto išlaidų normą | Projektui taikoma fiksuotoji projekto išlaidų norma netiesioginėms išlaidoms skaičiuojama vadovaujantis Projektų taisyklių 10 priedu.“ |

9. Pakeičiu 31 punktą ir jį išdėstau taip:

„31. **Įgyvendinant projekto veiklas patirtos vykdančiojo personalo darbo užmokesčio už kasmetines atostogas ir (ar) kompensacijos už nepanaudotas kasmetines atostogas išmokos bei papildomų poilsio dienų išmokos apmokamos taikant Kasmetinių atostogų ir papildomų poilsio dienų išmokų fiksuotųjų normų nustatymo tyrimo ataskaitą.** ~~Projektą vykdančio personalo darbo užmokesčio išlaidos apmokamos taikant kasmetinių atostogų ir papildomų poilsio dienų išmokų fiksuotąją normą, kuri nustatoma vadovaujantis 2016 m. sausio 19 d. Lietuvos Respublikos finansų ministerijos patvirtinta (2017 m. liepos 20 d. redakcija) „Kasmetinių atostogų ir papildomų poilsio dienų išmokų fiksuotųjų normų nustatymo tyrimo ataskaita“~~. Nurodyta ataskaita skelbiama <http://www.esinvesticijos.lt/lt/dokumentai/supaprastinto-islaidu-apmokejimo-tyrimai>).“

10. Pakeičiu 32 punktą ir jį išdėstau taip:

„32. Išlaidos, apmokamos taikant Aprašo 29 punkto lentelės 7 punkte ir 31 punkte nurodytas fiksuotąsias normas, turi atitikti ~~Projektų taisyklių 35 skirsnį.~~ **šias nuostatas:**

**32.1. pagal fiksuotąją normą apmokamos išlaidos turi atitikti Projektų taisyklių 35 skirsnį;**

**32.2. projekto įgyvendinimo metu vadovaujančiajai ar audito institucijoms nustačius, kad fiksuotoji norma buvo netinkamai nustatyta, patikslintas dydis ar jo taikymo sąlygos taikomi projekto veiksmų, vykdomų nuo dydžio ar jo taikymo sąlygų patikslinimo įsigaliojimo dienos, išlaidoms apmokėti.**“

11. Pakeičiu 43.3 papunktį jį išdėstau taip:

„43.3. informaciją apie projektui taikomus aplinkosauginius reikalavimus (taikoma, kai planuojama vykdyti ūkinė veikla, kaip ji apibrėžta Lietuvos Respublikos planuojamos ūkinės veiklos poveikio aplinkai vertinimo įstatymo 2 straipsnio 2 dalyje, gali turėti poveikį aplinkai arba yra susijusi su „Natura 2000“ teritorijomis; skelbiama: <http://www.esinvesticijos.lt/lt/dokumentai/3-priedas-informacija-apie-aplinkosauginius-reikalavimus>); **jei, vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu, privaloma atlikti poveikio aplinkai vertinimą, pareiškėjas, turi būti parengęs Poveikio aplinkai vertinimo ataskaitą ir turėti atsakingos institucijos sprendimą ar atrankos išvadą; turi būti atliktas „Natura 2000“ teritorijų reikšmingumo nustatymas;**“

12. Pakeičiu 43.12 papunktį jį išdėstau taip:

„43.12. jei projekte numatomi statybos darbai ir statinio projektą rengti privaloma, tačiau jis dar nėra parengtas ir patvirtintas, prisijungimo sąlygų, specialiųjų reikalavimų ~~(jeigu tokie gauti)~~ patvirtintas kopijas. Jei statybos darbus planuojama vykdyti kultūros paveldo statiniuose ar statiniuose, esančiuose kultūros paveldo objektų teritorijose, gali būti prašoma pateikti ir papildomų, Lietuvos Respublikos statybos įstatyme nustatytų reikalingų dokumentų kopijas;“

13. Pakeičiu 48 punktą ir jį išdėstau taip:

„48. Paraiškos vertinimo metu įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus, **išskyrus Aprašo 20 punkte nurodytus projekto parengtumo dokumentus**. Pareiškėjas privalo pateikti šią informaciją ir (arba) dokumentus per įgyvendinančiosios institucijos nustatytą terminą.“

14. Papildau 601 punktu:

„**601. Projekto, kurį įgyvendinus sukuriama branduolinės medicinos tyrimų centro (ciklotrono) infrastruktūra, sutartyje be kitų šiame skyriuje nustatytų reikalavimų nustatomi šie reikalavimai:**

**601.1. Projekto vykdytojas su galutiniu mokėjimo prašymu pateikia licenciją vykdyti veiklą su jonizuojančiosios spinduliuotės šaltiniais.**

**601.2. Projekto vykdytojas ne vėliau kaip per 6 mėnesius po projekto finansavimo pabaigos turi įgyti radiofarmacinių vaistinių preparatų gamybos licenciją.**

**601.3. Projekto vykdytojas ne vėliau kaip per 12 mėnesių po projekto finansavimo pabaigos turi įregistruoti branduolinės medicinos tyrimų centre (ciklotronu) pagamintus radiofarmacinius vaistinius preparatus (išskyrus ekstemporalius radiofarmacinius vaistinius preparatus) Lietuvos Respublikos vaistinių preparatų registre arba Bendrijos vaistinių preparatų registre.**

**601.4. Projekto vykdytojas privalo teikti viešojo pirkimo pasiūlymus visuose Lietuvos Respublikoje skelbiamuose viešuosiuose pirkimuose dėl radiofarmacinių vaistinių preparatų, kuriuos projekto vydytojas yra įregistravęs, įsigijimo.**

**601.5. Projekto vykdytojas turi užtikrinti, kad trečiais, ketvirtais ir penktais metais po projekto finansavimo pabaigos jo branduolinės medicinos tyrimų centre (ciklotronu) per metus bus pagaminta ne mažiau nei 5 000 radionuklidų dozių, naudojamų pozitronų emisijos tomografijos paslaugoms teikti.**“

Sveikatos apsaugos ministras Aurelijus Veryga

A. Suveizdienė, tel. 266 1497, el. p. asta.suveizdiene@sam.lt